અક્ષરનાદ પર ૫૦૦ કૃતિઓ પૂરી થઈ ત્યારે પણ આવો જ એક લેખ મૂક્યો હતો. આજે અહીં એનું કે એ લેખનપદ્ધતિનું પુનરાવર્તન કરવું નથી. પણ વર્તમાન અને ભવિષ્ય વિશેની થોડીક વાત કરવાની ઈચ્છા ખરી! એક ખૂબ વિશાળ વાચકવર્ગ સાથે, સતત પ્રોત્સાહન આપનાર, પડખે રહેનાર મિત્રો સાથે, વડીલો, વિદ્વાન સાહિત્યકારો અને શુભેચ્છકો સાથે – તેમની મદદે થઈ રહેલા વિકાસની ઝાંખી આપવાની ઈચ્છા અને મનમાં લાંબા સમયથી રહેલી વાત કરવાનો અને વધુ તો આંતરખોજ કરવાનો અવસર પણ આવા સમયે ઝડપી લેવાય તો સરસ મજાનો સંવાદ થઈ શકે એ જ હેતુથી આજની આ વાત મૂકી છે.